CELEX: 32012D0817
Language: mt
Date: 2012-12-19 00:00:00
Title: 2012/817/UE, Euratom: Deċiżjoni ta’ Implimentazzjoni tal-Kummissjoni tad- 19 ta’ Diċembru 2012 li temenda d-Deċiżjoni 90/185/Euratom, KEE li tawtorizza lill-Greċja biex tuża ċerti estimi approssimattivi għall-kalkolu tal-bażi tar-riżorsi proprji tal-VAT (notifikata bid-dokument numru C(2012) 9549)

21.12.2012   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 352/60
            
         DEĊIŻJONI TA’ IMPLIMENTAZZJONI TAL-KUMMISSJONI
   tad-19 ta’ Diċembru 2012
   li temenda d-Deċiżjoni 90/185/Euratom, KEE li tawtorizza lill-Greċja biex tuża ċerti estimi approssimattivi għall-kalkolu tal-bażi tar-riżorsi proprji tal-VAT
   (notifikata bid-dokument numru C(2012) 9549)
   (It-test bil-Grieg biss huwa awtentiku)
   (2012/817/UE, Euratom)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat it-Trattat li jistabbilixxi l-Komunità Ewropea tal-Enerġija Atomika,
   Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta’ Mejju 1989 dwar l-arranġamenti uniformi definittivi għall-ġbir tar-riżorsi proprji li jakkumulaw mit-taxxa tal-valur miżjud (1), u b’mod partikulari l-Artikolu 13 tiegħu,
   Billi:
   
               (1)
            
            
               Skont l-Artikolu 375 tad-Direttiva tal-Kunsill 2006/112/KE tat-28 ta’ Novembru 2006 dwar is-sistema komuni ta’ taxxa fuq il-valur miżjud (2), il-Greċja tista’ tibqa teżenta t-tranżazzjonijiet elenkati f’punti 2, 8, 11 u 12 tal-Anness X, Parti B; għandu jittieħed kont ta’ dawn it-tranżazzjonijiet biex tkun determinata l-bażi tar-riżorsi tal-VAT;
            
         
               (2)
            
            
               Fil-każ tal-Greċja, il-Kummissjoni, fuq il-bażi tar-Regolament (KEE, Euratom) Nru 1553/89, adottat id-Deċiżjoni 90/185/Euratom, KEE (3) li tawtorizza lill-Greċja, b’effett mill-1 ta’ Jannar 1989, biex tuża ċerti estimi approssimattivi għall-kalkolu tal-bażi tar-riżorsi proprji tal-VAT.
            
         
               (3)
            
            
               Mill-1 ta’ Lulju 2010, il-Greċja intaxxat it-tranżazzjonijiet imsemmija f’punt 2 tal-Anness X, Parti B tad-Direttiva 2006/112/KE; l-awtorizzazzjoni li ngħatat f’dan ir-rigward għandha tinqata’ minn dik id-data.
            
         
               (4)
            
            
               Mit-22 ta’ Awwissu 2011, il-Greċja intaxxat it-tranżazzjonijiet imsemmija f’punt 8 tal-Anness X, Parti B tad-Direttiva 2006/112/KE; l-awtorizzazzjoni li ngħatat f’dan ir-rigward għandha tinqata’ minn dik id-data.
            
         
               (5)
            
            
               Il-Kummissjoni stiednet lill-Greċja biex tivverifika jekk dawk l-awtorizzazzjonijiet li ngħataw lill-Greċja bla ebda limitazzjoni fiż-żmien, kienx għad hemm bżonnhom u biex dan jikkonfermawh lill-Kummissjoni; Il-Greċja kkonfermat li ż-żewġ awtorizzazzjonijiet għall-użu ta’ stimi approssimattivi fir-rigward tat-tranżazzjonijiet imsemmija f’punti 2 u 8, tal-Anness X, Parti B tad-Direttiva 2006/112/KE mhumiex se tapplika aktar.
            
         
               (6)
            
            
               Fil-każ tal-Greċja, il-Greċja rrikonoxxiet li fir-rigward ta’ Anness X, parti B, punti 11 u 12 il-ħtieġa għall-użu ta’ estimi approssimattivi mhux se tkun ġustifikata aktar għaliex ġiet ipprovduta dejta mill-Ministeru tad-Difiża f’livell akbar ta’ dettall.
            
         
               (7)
            
            
               Għall-finijiet ta’ kjarifika u trasparenza tar-regoli tal-Komunità, dispożizzjonijiet tal-Unjoni li skadew jew ma baqgħux fis-seħħ għandhom jitneħħew.
            
         
               (8)
            
            
               Il-miżuri previsti f’din id-Deċiżjoni huma konformi mal-opinjoni tal-Kumitat Konsultattiv dwar ir-Riżorsi Proprji,
            
         ADOTTAT DIN ID-DEĊIŻJONI:
   Artikolu 1
   (1)   Artikolu 1 punt 1 tad-Deċiżjoni 90/185/Euratom, KEE b’dan qed jiġi mħassar.
   (2)   Artikolu 1 punt 3 tad-Deċiżjoni 90/185/Euratom, KEE b’dan qed jiġi mħassar.
   (3)   Artikolu 1 punt 5 tad-Deċiżjoni 90/185/Euratom, KEE b’dan qed jiġi mħassar.
   (4)   Artikolu 1 punt 6 tad-Deċiżjoni 90/185/Euratom, KEE b’dan qed jiġi mħassar.
   Artikolu 2
   Din id-Deċiżjoni hija indirizzata lir-Repubblika Ellenika.
   
      Magħmul fi Brussell, id-19 ta’ Diċembru 2012.
      
         
            Għall-Kummissjoni
         
         Janusz LEWANDOWSKI
         
            Membru tal-Kummissjoni
         
      
   
   
      (1)  ĠU L 155, 7.6.1989, p. 9.
   
      (2)  ĠU L 347, 11.12.2006, p. 1.
   
      (3)  ĠU L 99, 19.4.1990, p. 39.